CELEX: 62007CB0231
Language: da
Date: 2008-05-14 00:00:00
Title: Forenede sager C-231/07 og C-232/07: Domstolens kendelse (Ottende Afdeling) af 14. maj 2008 — Tiercé Ladbroke SA (sag C-231/07) og Derby SA (sag C-232/07) mod État belge (anmodning om præjudiciel afgørelse fra Cour d'appel de Bruxelles, Belgien) (Procesreglement — artikel 104, stk. 3, første afsnit — sjette momsdirektiv — artikel 13, punkt B, litra d), nr. 3 — fritagelser — begreberne anbringelse af midler og betaling — nægtelse af momsfritagelse)

19.7.2008   
            
            
               DA
            
            
               Den Europæiske Unions Tidende
            
            
               C 183/6
            
         Domstolens kendelse (Ottende Afdeling) af 14. maj 2008 — Tiercé Ladbroke SA (sag C-231/07) og Derby SA (sag C-232/07) mod État belge (anmodning om præjudiciel afgørelse fra Cour d'appel de Bruxelles, Belgien)
   (Forenede sager C-231/07 og C-232/07) (1)
   
   (Procesreglement - artikel 104, stk. 3, første afsnit - sjette momsdirektiv - artikel 13, punkt B, litra d), nr. 3 - fritagelser - begreberne »anbringelse af midler« og »betaling« - nægtelse af momsfritagelse)
   (2008/C 183/11)
   Processprog: fransk
   Den forelæggende ret
   Cour d'appel de Bruxelles
   Parter i hovedsagen
   
      Sagsøgere: Tiercé Ladbroke SA (sag C-231/07) og Derby SA (sag C-232/07)
   
      Sagsøgt: État belge
   Sagens genstand
   Præjudiciel — Cour d'appel de Bruxelles — fortolkning af artikel 13, punkt B, litra d), nr. 3, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fritagelse for transaktioner, herunder formidling, vedrørende anbringelse af midler og betalinger — væddemål, lotterier og andre former for hasardspil eller spil om penge — tjenesteydelser, som leveres af tobakshandlere, der handler for en agenturgivers regning, og som er ansvarlige for indsamling af indsatserne og udbetaling af eventuelle gevinster — mulighed for fritagelse i henhold til artikel 13, punkt B, litra d), nr. 3?
   Konklusion
   Begrebet »transaktioner, herunder forhandlinger, vedrørende anbringelse af midler […] [og] betalinger« i artikel 13, punkt B, litra d), nr. 3, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at det ikke vedrører levering af tjenesteydelser fra en agent, der handler for en agenturgivers regning, når agenturgiveren driver virksomhed med indgåelse af væddemål på hestevæddeløb og andre sportsbegivenheder, og når agentens virksomhed består i, at han indgår væddemålene i agenturgiverens navn, registrerer væddemålene, bekræfter indgåelsen af væddemålene over for kunden ved udstedelse af en kvittering, indsamler indsatserne, udbetaler gevinsterne, påtager sig hele ansvaret over for agenturgiveren for så vidt angår opbevaring af de indsamlede indsatser og bærer risikoen for tyveri og/eller tab af penge, og herfor modtager et vederlag fra agenturgiveren i form af kommission.
   
      (1)  EUT C 170 af 21.7.2007.